Държавен вестник, бр. 98, 2009 г., стр. 73

БРОЙ  98	
Д Ъ Р Ж А В Е Н  В Е С Т Н И К 	
СТР.  73  
„Раздел V
Ред за провеждане на избор на български морски 
превозвач при прилагане на Спогодбата между 
Министерството на транспорта на Република 
България и Министерството на транспорта на 
Руската федерация за организация на пряка 
международна железопътно-фериботна връзка 
между пристанищата Варна (Република Бъл­
гария) и Кавказ (Руска федерация), подписана 
на 18 януари 2008 г. в София
Чл. 30. (1) В случаите и в сроковете по чл. 26 
изпълнителният директор на Изпълнителна 
агенция „Морска администрация“ със заповед 
открива конкурс за провеждане на избор на 
български морски превозвач по пряката между­
народна железопътно-фериботна връзка между 
пристанищата Варна (Република България) и 
Кавказ (Руска федерация).
(2) В заповедта по ал. 1 задължително се 
съдържа информация за:
1. критерии за оценяване на кандидатите и 
относителната им тежест при формиране на 
комплексната оценка;
2. място на получаване, срок, цена и начин 
на плащане на документацията за участие в 
конкурса;
3. място и срок за подаване на заявленията.
(3) След издаването на заповедта за обявя­
ване на конкурса изпълнителният директор на 
Изпълнителна агенция „Морска администрация“ 
отправя покана за участие в конкурса чрез 
публикация в два национални и един местен 
ежедневник в съответния регион. Поканата 
съдържа информацията по ал. 2, т. 2 и 3.
Чл. 31. (1) Лицата, които желаят да участват 
в конкурса за български морски превозвач по 
пряката международна железопътно-фериботна 
връзка между пристанищата Варна (Република 
България) и Кавказ (Руска федерация), подават 
писмено заявление за участие до изпълнителния 
директор на Изпълнителна агенция „Морска 
администрация“.
(2) Към заявлението по ал. 1 се прилагат:
1. копие от документ за регистрация или 
единен идентификационен код съгласно чл. 23 
от Закона за търговския регистър;
2. удостоверение за актуално състояние на 
търговеца, ако лицето няма единен идентифи­
кационен код (ЕИК);
3. удостоверение, че лицето не е обявено в 
несъстоятелност и за него не е открито произ­
водство по несъстоятелност и не е в ликвидация;
4. копия на документите за регистрация в 
регистъра на Националната агенция за прихо­
дите (удостоверение за данъчна регистрация);
5. удостоверение за липса на задължения 
към Националната агенция за приходите;
6. свидетелство за съдимост на ръководите­
лите на транспортната дейност;
7. препоръки от постоянни партньори или 
браншови организации, в които превозвачът 
членува;
8. вътрешни правила за функциониране на 
превозната дейност;
9. доказателства за професионалната компе­
тентност на ръководителите на транспортната 
дейност и за квалификацията на персонала, 
отговорен за безопасността на превозите; 
10. копия на документи, доказващи наличието 
на не по-малко от 5 години опит на кандидата 
в дейността превоз на железопътни товарни 
вагони и/или контейнери по море;
11. доказателства за финансовите възмож­
ности на кандидата – копия на заверените 
годишни финансови отчети за последните 
5 години, придружени с декларация за средния 
годишен размер на приходите от дейността пре­
воз на товари по море за последните 5 години, 
подписана от главния счетоводител и закон­
ния представител на кандидата, и декларация 
за средния годишен размер на приходите от 
дейността превоз на железопътни товарни ва­
гони и/или контейнери по море за последните 
5 години, както и други документи по преценка 
на кандидата, които доказват финансовите му 
възможности; 
12. други документи, потвърждаващи фи­
нансовата стабилност на кандидата – банкови 
референции от обслужващи банки и други 
документи; 
13. пълномощно с нотариална заверка на 
подписа, когато кандидатът участва в конкурса 
чрез пълномощник;
14. документи, доказващи наличието на 
добра репутация – препоръки от браншови 
организации, от клиенти и др.;
15. документ за съответствие (Document of 
Compliance), който удостоверява изпълнението 
на изискванията на Международния кодекс за 
управление на безопасната експлоатация на 
кораби и предотвратяване на замърсяването 
(ISM Code);
16. декларация, че кандидатът ще изпълнява 
изискванията на чл. 4б;
17. фактура за закупена конкурсна доку­
ментация; 
18. адрес за писмена кореспонденция по 
конкурса, лице и телефон за връзка.
(3) Документите по ал. 2, т. 2, 3, 4 и 5 трябва 
да са издадени не по-рано от един месец преди 
датата на подаване на заявлението.
Чл. 32. (1) След изтичане на определения 
срок за подаване на заявленията изпълнителни­
ят директор на Изпълнителна агенция „Морска 
администрация“ назначава 5-членна комисия 
за разглеждане и оценяване на заявленията 
в състав: председател, секретар и членове. В 
комисията се включват най-малко един пра­